**TEHNIČKA ŠKOLA ČAKOVEC**

**Čakovec, Športska 5**

**Klasa: 110-01/21-01/1**

**Urbroj: 2109-58-01-21-52**

**Čakovec, 26. listopada 2021.**

Na temelju članka 12. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., uz prethodno savjetovanje s ravnateljem Škole, Povjerenstvo za zapošljavanje imenovano Odlukom ravnatelja od 25. listopada 2021. donosi

**ODLUKU O PROVOĐENJU TESTIRANJA**

I.

Ovom Odlukom uređuje se postupak testiranja kandidata prijavljenih na natječaj za zasnivanje radnog odnosa za radno mjesto

**NASTAVNIK/CA PSIHOLOŠKIH OSNOVA KOMUNIKACIJE**

II.

**Testiranje kandidata u ovom postupku zapošljavanja sastoji se od:**

* usmene procjene odnosno testiranja kandidata putem razgovora
* razgovora s ravnateljem – tri najbolje rangirana kandidata nakon provedenoga usmenoga testiranja.

III.

Svi kandidati koji su dostavili pravodobne i potpune molbe, sukladno odredbama natječaja, pozivaju se na **usmeno testiranje** koje će se održati **28. listopada 2021., u 11:00 sati u prostoru Škole.**

**Kandidati koji su dostavili pravodobne i potpune molbe pozvat će se na testiranje putem adrese e-pošte koju su naveli u natječajnoj dokumentaciji.**

Ako kandidat ne pristupi testiranju u vremenu koje je navedeno u pozivu upućenom putem e-pošte, smatra se da je isti odustao.

Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta.

Kandidati su dužni ponašati se u skladu s Kućnim redom Škole.

Kandidati koji će temeljem rang liste biti predloženi za razgovor s ravnateljem, bit će obaviješteni o vremenu održavanja razgovora putem e pošte ili telefonski.

IV.

**Usmeno testiranje obuhvaća sljedeća područja:**

* rad s učenicima s teškoćama
* postupci i elementi vrednovanja učenika
* osnove rada i upravljanje u srednjoj školi, općenite informacije o Tehničkoj školi Čakovec

V.

**Pravni i drugi izvori koje kandidati mogu koristiti kao pripremu za testiranje:**

* Zakon o odgoju i obrazovanju u osnovnoj i srednjoj školi (NN broj87/08, 86/09,92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20) poglavlja: III. do VII., X., XIII., XV. i XVI.
* Smjernice za rad s učenicima s teškoćama
* Statut Tehničke škole Čakovec – web-stranica Škole
* Pravilnik o načinima, postupcima i elementima vrednovanja učenika u osnovnoj i srednjoj školi (NN broj: 112/10, 82/19, 43/20 i 100/21)

VI.

Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.

**S obzirom na trenutnu epidemiološku situaciju, kandidati su od ulaska u Školu i za cijelo vrijeme trajanja testiranja dužni nositi zaštitne maske za lice.**

Povjerenstvo za zapošljavanje